מנחם מנדל גלוכובסקי

הרב מנחם מנדל גלוכובסקי (נולד בכ"ט באייר ה'תשט"ז, 10 במאי 1956) הוא סגן מזכיר בית דין רבני חב"ד ורב שכונת דניה וקהילת חב"ד ברחובות.

==ביוגרפיה==
נולד בדטרויט, לרב אברהם יעקב ולפרידה גלוכובסקי, בגיל שלוש עבר עם משפחתו לטורונטו, למד בישיבת תומכי תמימים בברינוא שבצרפת, בישיבת אהלי תורה ובישיבת תומכי תמימים המרכזית - 770.

בשנת תשל"ח נשלח על ידי רבי מנחם מנדל שניאורסון לארץ ישראל ביחד עם עוד 11 שלוחים, ולמד כשלוש שנים בכולל צמח צדק בירושלים.

התחתן עם רחל ביילא, בתו של הרב חיים אליהו מישולובין, ולמד כשנה בכולל אברכים בכפר חב"ד ועשה "שימוש" לרבנות אצל הרב מאיר ברנדסדורפר.

הוסמך לרבנות על ידי הראשון לציון הרב מרדכי אליהו. בשלהי שנת תשמ"א מונה לרב קהילת חב"ד ברחובות. בשנת ה'תשמ"ח צורף לבית דין רבני חב"ד, ובסוף שנות ה־90 מונה לסגן מזכיר וחבר הנהלת בית הדין.

בה'תשנ"ב אמר לו הרבי מלובביץ': "יאריך ימים על ממלכתו, אתה הרי ממנהיגי ועד הרבנים שם, שיהיה בהצלחה". 

מתוקף תפקידו הרשמי כסגן, משרד בית הדין נמצא ברחובות, והרב גלוכובסקי מנהלו בפועל ואחראי על קבלת בקשות לדיונים, קביעת הרכבים, ניסוח פסקי דין ועוד.

חבר בהנהלת רשת אהלי יוסף יצחק - גוף החינוך החבד"י ובמספר ארגונים נוספים בחסידות. מתמחה בחינוך ובזוגיות ומשמש כמרצה בתחומים אלו.

מתוקף תפקידו הוא מעורב גם בנעשה בקהילות חב"ד השונות, בשנת תשס"ז פיקח על הבחירות למשרת רב קהילת חב"ד באלעד, קידם את הליך הבחירות בשכונת קראון הייטס בניו יורק ומעורב בפרויקטים שונים בהנהגת חסידות חב"ד בישראל ומחוצה לה.

במקביל משמש כרב שכונת דניה ברחובות, ועומד בראש מוסדות שבהם למעלה מ-1,200 תלמידים ותלמידות, מוסדות צדקה וחסד, גני חינוך מיוחד, רווחה ועוד.

בשנת תשע"ו הקים את מרכז "אור הבית" ברחובות, על מנת לתת מענה לקהילה החב"דית בנושאי זוגיות וחינוך בצורה מקצועית ע"י אנשי מקצוע שומרי תורה ומצוות<ref></ref>.

==משפחתו==
*בנו הרב חיים אליהו (חתן הרב מנדל ווכטר) - רב קהילת חב"ד ברמת בית שמש ג'<ref></ref> ומנהל מרכז מקוואות חב"ד<ref></ref>
* בנו, הרב יוסף יצחק, שליח חב"ד בקלסטר ניו ג'רזי
* בנו, הרב שניאור זלמן, שליח חב"ד בשכונת קריית הלאום בראשון לציון
* בנו, הרב יחיאל, שליח חב"ד בפארק המדע רחובות-נס ציונה, ורב קהילת בית מנחם הצעירים ברחובות
* בנו, הרב אליעזר, משפיע בישיבת תומכי תמימים בבני ברק ומשליחי חב"ד בעיר
* בנו, הרב שמואל, רב קהילת ובית הכנסת צעירי אנ"ש ברחובות
* בתו ברכה ובעלה, הרב שלמה שטרנברג - מנהל רוחני בישיבת חובבי תורה, קראון הייטס
* בת אסתר נשואה לרב גרשון הכהן בורנשטיין - ר"מ בישיבת תומכי תמימים בניו הייבן, קונטיקט ומשלוחי חב"ד בעיר
* בתו חנה נשואה לרב לוי מטוסוב - משפיע בישיבת אהלי תורה
* בתו בתי'ה נשואה לרב משה זאב ירוסלבסקי (נכד הרב יצחק יהודא ירוסלבסקי) משמש כר"מ בישיבת תומכי תמימים ברחובות.

==קישורים חיצוניים==
*
*[https://orb.org.il/category/%d7%94%d7%a8%d7%91-%d7%92%d7%9c%d7%95%d7%9b%d7%95%d7%91%d7%a1%d7%a7%d7%99/ שיעורי הרב גלוכובסקי] בנושאי זוגיות וחינוך
*תגית: הרב [https://col.org.il/feed?type=tags&id=309 מנחם מנדל גלוכובסקי], חב"ד און ליין
*[https://orb.org.il/rabbis-about/ אודות הרב גלוכובסקי], אתר "אור הבית"
*[http://myencounterblog.com/wp-content/uploads/2016/12/80.-Vayeishev-5777-Hebrew.pdf פרנסה בגשמיות וברוחניות], הרב גלוכובסקי מתראיין לדף השבועי של חברת jem - כסלו תשע"ז
*[https://teshura.com/teshurapdf/קול%20חב%27%27ד%20%20תשורה%20מענות%20קודש%20גלוכובסקי.pdf תשובות מהרבי לרב גלוכובסקי]

==הערות שוליים==

קטגוריה:חברי בית דין רבני חב"ד
קטגוריה:רחובות: רבנים
קטגוריה:עולים בשנות ה-1970
קטגוריה:ישראלים ילידי ארצות הברית
קטגוריה:ישראלים שנולדו ב-1956